62014TO0488(02)_INF
A Törvényszék végzése (nyolcadik tanács), 2023. december 6. –Mdr Inversiones et Espacio Activos Financieros kontra Bizottság
(T‑488/14 és T‑489/14. sz. egyesített ügyek) (
1
)
„Megsemmisítés iránti kereset – Állami támogatások – A spanyol hatóságok által bizonyos gazdasági egyesülések [GE‑k] és befektetőik javára nyújtott támogatás – Hajók vételére irányuló bizonyos pénzügyi lízingmegállapodásokra alkalmazandó adórendszer [spanyol adólízingrendszer] – A támogatást a belső piaccal részben összeegyeztethetetlennek nyilvánító és a részleges visszatéríttetését elrendelő határozat – A jogvita tárgyának részleges megszűnése – Részleges okafogyottság – Részben nyilvánvalóan minden jogi alapot nélkülöző kereset”
1.
Megsemmisítés iránti kereset – Határozat elleni kereset – Az eljáráshoz fűződő érdek – A megtámadott határozat részleges megsemmisítése az e határozattal szemben benyújtott másik kereset keretében – A megtámadott aktus megsemmisített és meg nem semmisített részeinek megsemmisítésére irányuló kereset – Kizárólag a meg nem semmisített részek tekintetében továbbra is okafogyott kereset
(EUMSZ 263. cikk és EUMSZ 277. cikk; a Törvényszék eljárási szabályzata, 131. cikk)
(lásd: 22–48. pont)
2.
Államok által nyújtott támogatások – Fogalom – Az intézkedés szelektív jellege – Bizonyos gazdasági egyesülések és befektetőik javára hozott adóintézkedések – Hajók vételére irányuló bizonyos pénzügyi lízingmegállapodásokra alkalmazandó adórendszer – A program összességében vett szelektív jellege, amely abból került levezetésre, hogy az előrehozott értékcsökkenési leírás engedélyezése milyen hatásokat gyakorol a bevezetett többi intézkedésből származó előnyre – Megengedhetőség
(EUMSZ 107. cikk, (1) bekezdés)
(lásd: 54–59. pont)
3.
Intézmények jogi aktusai – Indokolás – Kötelezettség – Terjedelem – Állami támogatások tárgyában hozott bizottsági határozat – Hajók vételére irányuló bizonyos pénzügyi lízingmegállapodásokra alkalmazandó adórendszerre vonatkozó határozat – A határozat rendszere szempontjából alapvető fontosságú tények és jogi megfontolások ismertetésének szükségessége – Az érdekeltek által előadott valamennyi érvvel kapcsolatos külön indokolás megkövetelésének hiánya
(EUMSZ 107. cikk, (1) bekezdés és EUMSZ 296. cikk)
(lásd: 63., 64. pont)
Rendelkező rész
1)
A keresetekről már nem szükséges határozni a Spanyolország által végrehajtott SA.21233 C/11. (korábbi NN/11., korábbi CP 137/06.) számú állami támogatási programról – A spanyol adólízingrendszerként is ismert, bizonyos pénzügyi lízingmegállapodásokra alkalmazandó adórendszer – szóló, 2013. július 17‑i 2014/200/EU bizottsági határozat 1. cikke ellen irányuló részükben, amennyiben e rendelkezés a gazdasági egyesüléseket és azok befektetőit jelöli meg az e határozatban említett támogatás kizárólagos kedvezményezettjeiként, valamint az említett határozat 4. cikkének (1) bekezdése ellen irányuló részükben, amennyiben e rendelkezés arra kötelezi a Spanyol Királyságot, hogy az e határozatban említett támogatás teljes összegét fizettesse vissza a gazdasági egyesülések azon befektetőivel, amelyek e támogatásban részesültek.
2)
A Törvényszék a kereseteket az ezt meghaladó részükben elutasítja.
3)
Mindegyik fél maga viseli saját költségeit.
(
1
)	HL C 282., 2014.8.25.